
BIRŽŲ RAJONO SAVIVALDYBĖS FINANSINĖS PARAMOS MEDŽIOJAMŲJŲ GYVŪNŲ DAROMOS ŽALOS PREVENCINĖMS PRIEMONĖMS ĮGYVENDINTI TEIKIMO TVARKOS APRAŠAS


               I SKYRIUS
BENDRIEJI NUOSTATAI
 
1. Biržų rajono savivaldybės (toliau – Savivaldybės) finansinės paramos medžiojamųjų gyvūnų daromos žalos prevencinėms priemonėms įgyvendinti teikimo tvarkos aprašas (toliau – Aprašas) reglamentuoja finansinės paramos medžiojamųjų gyvūnų daromos žalos prevencinėms priemonėms diegti (toliau – Prevencinės priemonės) teikimą Savivaldybės teritorijoje.
2. Paraiška – fizinio, juridinio asmens arba jų grupės užpildytas prašymas, kuriame prašoma finansuoti planuojamas diegti Prevencines priemones, padedančias išvengti medžiojamųjų gyvūnų daromos žalos (toliau – Paraiška) (1 priedas).
3. Pareiškėjas – žemės sklypo, kuriame medžioklė nėra uždrausta, savininkas, valdytojas ar naudotojas, kuris teikia Paraišką diegti Prevencines priemones (toliau – Pareiškėjas).
4. Šio Aprašo nuostatos netaikomos medžiojamųjų gyvūnų padarytai žalai atlyginti.

 
	                II SKYRIUS
FINANSAVIMO OBJEKTAS

[bookmark: _GoBack]5. Iš Savivaldybės aplinkos apsaugos rėmimo specialiosios programos (toliau – Specialioji programa) gali būti finansuojamos žemės sklypų, kuriuose medžioklė nėra uždrausta, savininkų, valdytojų arba naudotojų įgyvendinamos medžiojamųjų gyvūnų daromos žalos prevencinės priemonės. Šiomis priemonėmis laikoma:
5.1. želdinių ir žėlinių apdorojimas repelentais, aptvėrimo tvoromis ar apsauginėmis juostomis darbai ir šiems darbams atlikti reikalingų medžiagų įsigijimas;
5.2. medelių individualių apsaugos priemonių pirkimas ir jų įrengimo darbai;
5.3. želdinių, gerinančių laukinių gyvūnų natūralias mitybos sąlygas, įsigijimo ir įveisimo darbai. Šiems želdiniams priskirtini: paprastoji kriaušė, miškinė obelis, paprastasis ąžuolas, karklas, gluosnis, drebulė, šermukšnis, europinis ir karpotasis ožekšnis;
5.4. daugiamečių aukštaūgių augalų įsigijimo ir aikštelių, gerinančių laukinių gyvūnų natūralias mitybos sąlygas ir suteikiančių jiems prieglobstį, įrengimo darbai. Šiems augalams priskirtini: zuikiakrūmis, topinambas, kmynai, daugiametis pašarinis lubinas;
5.5. specialiųjų miško kirtimų – papildomo elninių žvėrių ir kiškių maitinimo žiemą darbai;
5.6. papildomo elninių žvėrių šėrimo miško kirtimo atliekomis darbai;
5.7. laižomosios druskos įsigijimo ir laižyklų įrengimo darbai;
5.8. bebraviečių ardymo darbai;
5.9. kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti, įsigijimas. 
5.10. medžiojamųjų gyvūnų ūkiniams gyvūnams daromos žalos prevencijos priemonių įsigijimas ir įrengimas (specialios tvoros, elektriniai piemenys ir pan.).
5.11. kitos priemonės, kurios atitinka Lietuvos Respublikos savivaldybių aplinkos apsaugos rėmimo specialiosios programos įstatymo nuostatas ir kurias galima priskirti šiame Apraše nurodytoms priemonėms, padedančioms išvengti medžiojamųjų gyvūnų daromos žalos.


III SKYRIUS
LĖŠŲ ŠALTINIS

6. Lėšos medžiojamųjų gyvūnų daromos žalos prevencinių priemonių diegimo išlaidoms kompensuoti numatomos Specialiojoje programoje. Lėšas sudaro medžioklės plotų naudotojų mokesčiai, mokami įstatymų numatyta tvarka už medžiojamųjų gyvūnų išteklių naudojimą. 
7. Lėšos naudojamos šio Aprašo 5 punkte nurodytų Prevencinių priemonių diegimo išlaidoms kompensuoti.
8. Paraiškas ir atliktus darbus vertina Savivaldybės administracijos direktoriaus įsakymu sudaryta Paraiškų dėl finansinės paramos medžiojamųjų gyvūnų daromos žalos prevencinėms priemonėms diegti bei įdiegtų prevencinių priemonių vertinimo komisija (toliau – Komisija). 
9. Einamųjų metų nepanaudotų lėšų likutis perkeliamas į kitus metus.  


IV SKYRIUS
FINANSINĖ PARAMA ĮDIEGTOMS PREVENCINĖMS PRIEMONĖMS KOMPENSUOTI

10. Informacija apie Paraiškų priėmimą skelbiama viešai vietinėse visuomenės informavimo priemonėse, Savivaldybės interneto tinklalapyje. Skelbime nurodomas Paraiškų pateikimo laikas ir tvarka. 
11. Paraiškas dėl ketinimo įgyvendinti Prevencines priemones Pareiškėjai pateikia Biržų rajono savivaldybės administracijai iki einamųjų metų liepos 1 d. Komisija įvertina paraiškas iki einamųjų metų liepos 15 d. 
12. Paraiškose nurodomi numatomų vykdyti Prevencinių priemonių terminai bei lėšos, reikalingos joms įgyvendinti. Pridedamos dokumentų kopijos, liudijančios apie turimą miško nuosavybę, jos valdymą ar naudojimą.
13. Komisijai įvertinus Paraiškas, neviršijant Specialiojoje programoje medžiojamųjų gyvūnų daromos žalos prevencinėms priemonėms numatytų lėšų, Pareiškėjai informuojami raštu dėl lėšų skyrimo Paraiškose numatytoms Prevencinėms priemonėms įgyvendinti.
14. Jei Paraiškose nurodytos lėšos, reikalingos Prevencinėms priemonėms įgyvendinti, viršija Specialiosios programos konkrečių metų lėšas, numatytas šioms priemonėms įdiegti, lėšos paskirstomos proporcingai turimoms lėšoms. Paraiškos iki 500 Eur finansuojamos visiškai.    
15. Paraiškose nurodytos Prevencinės priemonės turi būti įdiegtos numatytais terminais ir savo lėšomis. Jei įdiegiamos ne visos Prevencinės priemonės ar įdiegiamos ne laiku, išlaidos nekompensuojamos.
16. Lėšas Prevencinėms priemonėms diegti Pareiškėjai gali kooperuoti. Apie tokį tarpusavio susitarimą pateikdami Paraišką jie privalo informuoti Savivaldybės administraciją. 
17. Žemės sklypų naudotojai yra atsakingi už diegiamų Prevencinių priemonių suderinimą su žemės sklypų savininkais ir valdytojais.
18. Finansinė parama Pareiškėjui teikiama kompensavimo principu, medžiojamųjų gyvūnų daromos žalos prevencinių priemonių įgyvendinimo išlaidos kompensuojamos Pareiškėjo lėšomis įgyvendinus Paraiškoje numatytus darbus ar įsigijus prekių. 
19. Pareiškėjas, įdiegęs Prevencines priemones, Savivaldybės administracijai ne vėliau kaip iki einamųjų metų gruodžio 1 d. pateikia prašymą kompensuoti Prevencinių priemonių įdiegimo išlaidas, darbų perdavimo - priėmimo aktą (2 priedas), dokumentus, įrodančius medžiagų, paslaugų ar darbų pirkimą.
20. Prevencinių priemonių įdiegimo išlaidos kompensuojamos įvykdžius Paraiškoje numatytus darbus, patikslinus turėtas išlaidas ir pasirašius darbų perdavimo - priėmimo aktą.
21. Įdiegtų Prevencinių priemonių darbų perdavimo - priėmimo aktą pasirašo Savivaldybės administracijos ekologas (vyriausiasis specialistas) ir Pareiškėjas, įgyvendinęs Prevencines priemones.
22. Komisija įvertina Pareiškėjo pateiktus žemės sklypo planus su pažymėtomis įgyvendintomis Prevencinėmis priemonėmis, dokumentus, patvirtinančius Prevencinių priemonių įgyvendinimą, medžiagų, paslaugų ar darbų įsigijimą. Pasirinktinai atvykusi į vietą, Komisija patikrina įgyvendintas Prevencijos priemones. 
23. Jei Komisija nustato, kad finansinės paramos medžiojamųjų gyvūnų daromos žalos Prevencinių priemonių įgyvendinimo darbų perdavimo - priėmimo akte nurodytos Prevencinių priemonių apimtys neatitinka Paraiškoje nurodytų apimčių, lėšos žemės sklypo savininkui, valdytojui ar naudotojui skiriamos tik už atliktus darbus.
24. Lėšos kompensuoti konkrečių Prevencinių priemonių įgyvendinimą skiriamos Administracijos direktoriaus įsakymu, atsižvelgiant į Komisijos siūlymą ir neviršijant Specialiojoje programoje medžiojamųjų gyvūnų daromos žalos Prevencijos priemonėms numatytų lėšų. 


V SKYRIUS
BAIGIAMOSIOS NUOSTATOS

            25. Pareiškėjai už pateiktų duomenų teisingumą atsako įstatymų nustatyta tvarka. 
            26. Ginčai dėl Paraiškų priėmimo ir lėšų skyrimo nagrinėjami įstatymų nustatyta tvarka.
 	____________________________

Biržų rajono savivaldybės finansinės paramos 
                                                                         medžiojamųjų gyvūnų daromos žalos
                                                                           prevencinėms priemonėms įgyvendinti 
                                                  teikimo tvarkos aprašo 
                            1 priedas


PARAIŠKA DĖL FINANSINĖS PARAMOS MEDŽIOJAMŲJŲ GYVŪNŲ DAROMOS ŽALOS PREVENCINĖMS PRIEMONĖMS
DIEGTI SUTEIKIMO

_________
(data)


Įstaigos, organizacijos vadovo ar žemės sklypo savininko, valdytojo, naudotojo (pabraukti) vardas ir pavardė   ________________________________________________________________________
Adresas _________________________________________________________________________ 
Telefonas, el. paštas _______________________________________________________________  
Juridinio asmens kodas _____________________________________________________________                                                                                                                 

20..   metais planuoju diegti šias medžiojamųjų gyvūnų daromos žalos prevencines priemones:

	Eil.
Nr.
	Vietovė, girininkija, miško
pavadinimas
	Žemės sklypo adresas ar kvartalo Nr., plotas, ha
	Prevencinės priemonės pavadinimas, apimtys, plotas (ha) 
	Reikalin-gos
lėšos (Eur)
	Darbų         
atlikimo terminas (ketvirtis)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	




Pateikiu šiuos dokumentus:
1.	žemės sklypo, kuriame bus diegiamos prevencinės priemonės, planą (-us) ar schemą;
2.	numatomų atlikti darbų aprašymą;
         3.  prevencinių priemonių įdiegimo sąmatą;
         4.  žemės sklypo nuosavybę, valdymo ar naudojimo teisę patvirtinančius dokumentus;
5.  kitus dokumentus: ____________________________________________________


Pareiškėjas:  		                                          	_______________
                                                                      ( parašas)                                                                                                 ( vardas, pavardė)


SUDERINTA*:  	                                           	_______________
                                                                       ( parašas)                                                                             (žemės sklypo savininko vardas, pavardė)	                                            
*Derinama  tuo  atveju,  jei  paraišką  prevencinių  priemonių  įgyvendinimo išlaidoms kompensuoti pateikia žemės sklypo naudotojas.

Paraiškų dėl finansinės paramos medžiojamųjų gyvūnų daromos žalos prevencinėms priemonėms diegti bei įdiegtų prevencinių priemonių vertinimo komisijos išvada dėl lėšų skyrimo prevencinėms priemonėms įgyvendinti:
........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................


Komisijos pirmininkas:            (parašas)	(vardas, pavardė)

                           Nariai:               
(parašas)	(vardas, pavardė)

                                         
(parašas)	(vardas, pavardė)


(parašas)	(vardas, pavardė)



















Biržų rajono savivaldybės finansinės paramos 
                                                                         medžiojamųjų gyvūnų daromos žalos
                                                                           prevencinėms priemonėms įgyvendinti 
                                                  teikimo tvarkos aprašo 
                            2 priedas


MEDŽIOJAMŲJŲ GYVŪNŲ DAROMOS ŽALOS ĮGYVENDINTŲ PREVENCINIŲ PRIEMONIŲ DARBŲ PERDAVIMO – PRIĖMIMO
AKTAS
________________
(data)

Žemės sklypo savininkas, valdytojas, naudotojas (reikalingą pabraukti) perduoda, o _______________________________________________________________________________priima ______________________________________________________________________________________________________________________________________________________________________________
_______________________________________________________________________________________
_______________________________________________________________________________________
(medžioklės ploto vieneto pavadinimas, žemės sklypo adresas)

atliktus medžiojamųjų gyvūnų daromos žalos prevencinių priemonių įdiegimo darbus:
________________________________________________________________________________
_______________________________________________________________________________________
(prevencinių priemonių pavadinimas, apimtis, plotas, atlikti darbai ir pan.)
_______________________________________________________________________________________
(įdiegtų prevencinių priemonių kompensuotinos išlaidos)

PRIDEDAMA:
Žemės sklypo planas (schema) su pažymėtomis įdiegtomis prevencinėmis priemonėmis (___ lapai).
Dokumentai, patvirtinantys medžiagų įsigijimą, paslaugų ar darbų atlikimą (_______lapai).

Perdavė:
Žemės savininkas, valdytojas, naudotojas___________________________________________________
(reikalingą pabraukti)             		(parašas)                            (vardas, pavardė)
Rekvizitai (paramai pervesti)
_______________________________________________________________________________________

Priėmė: 
_______________________________________________________________________________________ 
(parašas) (vardas, pavardė) 

Tvirtina: 
Paraiškų dėl finansinės paramos medžiojamųjų gyvūnų daromos žalos prevencinėms priemonėms diegti bei įdiegtų prevencinių priemonių vertinimo komisijos pirmininkas _______________________________________________________________________________________
(parašas) (vardas, pavardė) 

Nariai 
_______________________________________________________________________________________ 
(parašas) (vardas, pavardė) 
_______________________________________________________________________________________ 
(parašas) (vardas, pavardė) 
_______________________________________________________________________________________ 
(parašas) (vardas, pavardė) 
_______________________________________________________________________________________ 
(parašas) (vardas, pavardė)
